《联芳词三首 其二 迎春乐》
元代·王行

裁霞剪雪芳枝艳。正微醉、潮丹脸。露华浓、洗净残烟染。

更不用、脸妆点。

碎锦秾香空复念。临晓镜、碧波微滟。无那似娇娆，算只有，春能占。

作者简介：（1331—1395）元明间苏州府吴县人，字止仲，号淡如居士，又号半轩，亦号楮园。淹贯经史百家，议论踔厉。元末授徒齐门，与高启、徐贲、张羽等号为十友，又称十才子。富人沈万三延为家塾师。明洪武初，有司延为学官。旋谢去，隐于石湖。赴京探二子，凉国公蓝玉聘于家馆。蓝玉党案发，行父子坐死。能书画，善泼墨山水，有《二王法书辨》，另有《楮园集》、《半轩集》等。